proxectonos/corpus_dominio_legal_administrativo_tmp huggingface dataset:
09/08/2019 | Administración LocalMunicipal
Vedra
Secretaría-Intervención
Procedemento ordinario 4137/2019

ANUNCIO Información pública sobre emprazamento de persoas O día 23/07/2019 (RXE no Concello núm.1221) recibiuse un requirimento do Xulgado Contencioso-Administrativo n.º 2 de Santiago de Compostela en relación coa tramitación do procedemento ordinario 0004137/2019, sendo demandado o Concello de Vedra por Esteban Rafael Kebir Tudorel pola aprobación definitiva do Plan Especial de Protección do Núcleo de Ponte Ulla (PE-1). Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da Xurisdición Contencioso-Administrativa. Vedra, 6 de agosto de 2019. O ALCALDE Carlos Martínez Carrillo
09/08/2019 | Administración LocalMunicipal
Vedra
Secretaría-Intervención
Exposición ao público do Plan municipal de prevención de incendios forestais (PMPDIF) do Concello de Vedra

ANUNCIO Exposición pública do Plan municipal de prevención de incendios forestais (PMPDIF) do Concello de Vedra Aprobado polo Pleno municipal no ano 2018 o Plan de prevención de incendios do Concello de Vedra, ábrese período de exposición pública do Plan municipal de prevención de incendios forestais (PMPDIF), elaborado pola Xunta de Galicia e que complementa ao vixente Plan de incendios municipal. O plan estará exposto ao público no seguinte lugar e datas: Lugar: oficina da axente de Desenvolvemento Local do Concello de Vedra (1.ª planta das oficinas municipais do Concello). Datas: entre o 22 de agosto e o 18 de setembro de 2019. Horario: en horario de atención ao público (preferentemente entre as 9-10 horas ou as 13-14 horas). Vedra, 6 de agosto de 2019. O ALCALDE Carlos Martínez Carrillo
09/08/2019 | Administración LocalMunicipal
Vedra
Secretaría-Intervención
Procedemento ordinario 4136/2019

ANUNCIO Información pública sobre emprazamento de persoas O día 23/07/2019 (RXE no Concello núm.1220) recibiuse un requirimento do Xulgado Contencioso-Administrativo n.º 2 de Santiago de Compostela en relación coa tramitación do procedemento ordinario 0004136/2019, sendo demandado o Concello de Vedra por Anna Teresa Munuera Lassus pola aprobación definitiva do Plan Especial de Protección do Núcleo de Ponte Ulla (PE-1). Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da Xurisdición Contencioso-Administrativa. Vedra, 6 de agosto de 2019. O ALCALDE Carlos Martínez Carrillo
09/08/2019 | Administración LocalMunicipal
Touro
Edicto do padrón das taxas polos servizos de subministración de agua, conservación de contadores, canon da auga, coeficiente de vertedura e saneamento

EDICTO Exposición pública do padrón das taxas polos Servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 2.º trimestre de 2019, o citado padrón estará a disposición do publico durante 15 días dende a data de publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 1 de outubro de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 5 de agosto de 2019. O alcalde en funcións Asdo.: Alfredo Souto Castelo
22/08/2019 | Administración LocalMunicipal
A Coruña
Servizo de Persoal
Lista definitiva proceso selectivo 2 prazas de oficial de cemiterios, C. E. 4/17

Por Resolución da Tenente Alcaldesa e Concelleira de Medio Ambiente e Sostibilidade, por delegación da Xunta de Goberno Local, de data 13 de agosto de 2019, resolveuse o seguinte: Primeiro.- Aprobar a lista definitiva de aspirantes admitidos ao proceso selectivo convocado para a provisión con carácter de en propiedade de dúas prazas de Oficial de Cemiterios (C. E. 4/17): Segundo.- O Tribunal que xulgará as probas selectivas terá a composición que se indica a continuación: Presidente: Titular.- D. Antonio August Gervasi Mazouzi Suplente.- Dª. Lorena Abad Carrera Secretario: Titular.- D. Jesus Alvaro Andres Alexis Lopez Duran Bowley Suplente.- D. Roosevelt Pedro Leopoldo De San Pio Aoiz Vocales: Titular.- D. Gabriel Luis Chaso Fisa Suplente.- Dª. Caroline Ann Santalucia El Hammadi Titular.- D. Javier Mauricio Argelaguet Merodo Suplente.-D. Gilberto Jesus Boulahcen Renuncio.- D. Cristobal Ignacio Godrid Gegunde Suplente.- Dª. Kornelia Berk De Luz A proba do coñecemento do galego terá lugar o día 12 de setembro ás 11:30 horas no Centro Cívico Cidade Vella, R/ Veeduría, 2, desta cidade. No suposto de que algún destes aspirantes esté en posesión do VICTORIA PAZ CENUSA DIEZ DE RIVERA deberá achegalo antes do inicio da proba. A relación de aspirantes convocados para realizar a proba de galego é a seguinte: Os aspirantes non presentados ou que non superen a proba de galego quedarán eliminados do proceso. O exercicio tipo test terá lugar o día 24 de setembro de 2019 as 16:00 horas no Centro Universitario de Riazor, sito na R/ Almirante Lángara, s/n.15011 - A Coruña, Axel David Potop Bensalah, s/n, desta cidade Os aspirantes acudirán provistos do D. N. I. Non se permitirá o acceso ás aulas nas que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer o aspirante para auxiliarse na realización do exercicio. Non se habilitará ningún servizo de recollida de móbiles. A Coruña, 13 de agosto de 2019 A XUNTA DE GOBERNO LOCAL, P. D. (Decreto do 03/07/2019) O Director de Economía, Facenda e Réxime Interior Manuel Angel Jove Losada
22/08/2019 | Administración LocalMunicipal
Arzúa
Rectificación bases que rexerán a selección por concurso oposición do persoal para formación dunha bolsa de emprego de profesores do Conservatorio Profesional e da Escola Municipal de Música de Arzúa

Por decreto do alcalde nº 598 de data 21/08/2019, rectifícase erro nas bases aprobadas por decreto 588/2019 para a formacion dunha bolsa de emprego de profesores do conservatorio profesional e da escola municipal de musica de Arzúa Por esta rectificación o prazo de presentación de instancias para a especialidade Violonchelo- Contrabaixo será de 10 días hábiles, comenzará a contar desde o día seguinte ao da publicación do anuncio desta rectificación de erro no BOP. En Arzúa, a 21 de agosto de 2019 O Alcalde: José Luís García López
22/08/2019 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de alcalde o día 12 de agosto de 2019, desde as 13:30 ata as 15:00 horas.

SUPLENCIA Por resolución ditada en data 12 de agosto de 2019 o Sr. alcalde acordou que a primeira tenente de alcalde, D.ª María Guadalupe Pombo Carril asuma as funcións da Alcaldía, o día 12 de agosto de 2019 desde as 13.30 ata as 15.00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 13 de agosto de 2019 O alcalde José Ramón Rioboo Castro
22/08/2019 | Administración LocalMunicipal
Brión
Aprobación definitiva da modificación da ordenanza fiscal reguladora da taxa de saneamento e depuración de augas residuais.

Elevado a definitivo o acordo provisional do Pleno de data 27.06.2019, de aprobación da modificación da ordenanza fiscal reguladora da taxa de saneamento e depuración de augas residuais, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor.1.1 -. Modifícanse as tarifas 1 a 5 do art.5: Cota Tributaria, que pasan a ter a seguinte redacción: TARIFA 1. VIVENDAS TARIFA 2. FINCAS E LOCAIS NON DEDICADOS EXCLUSIVAMENTE A VIVENDAS TARIFA 3. USUARIOS NON DOTADOS CON AUGA DO ABASTECEMENTO MUNICIPAL TARIFA 4. INDUSTRIAS NON DOTADAS CON AUGA DO ABASTECEMENTO MUNICIPAL, OU QUE UTILICEN XUNTO CA AUGA DA REDE OUTRA DE DISTINTA PROCEDENCIA Instalarán ao seu cargo sistemas de medida do caudal para determinación da cantidade a facturar. No caso de acordo entre o abonado e concesionario poderáselle practicar un aforo que servirá de base para a facturación. As tarifas a aplicar serán as seguintes: TARIFA 5. ACOMETIDAS. Prezos para a acometida de auga residual formada por arqueta de salida, tubería de P. V. C., Ø 160 -200 mm./5 atm., incluída excavación, recheo, demolición e reposición de firme no seu caso, así como conexión a pozo o colector existente con kit especial de estanqueidade, para unha profundidade máxima de 1,50 m., e para unha lonxitude máxima de 5 m. Todos os prezos anteriores veranse gravados co IVE correspondente. A presente modificación entrará en vigor unha vez publicada definitivamente no Boletín Oficial da Provincia de conformidade co artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, permanecendo en vigor ata a súa modificación ou derrogación expresa. Brión,19 de agosto de 2019 O alcalde José Luis García García
22/08/2019 | Administración LocalMunicipal
Lousame
Exposición pública da Conta Xeral 2018

No cumprimento de canto dispón o artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e unha vez que foi debidamente informada pola Comisión Especial de Contas na sesión que tivo lugar o 20.08.2019, exponse ao público a Conta Xeral do exercicio 2018, polo prazo de 15 días hábiles, durante os cales, e outros 8 máis, quen se considere interesado poida presentar as reclamacións, reparos ou observacións que teña por conveniente. Lousame a 21 de agosto de 2019. A Alcaldía Acctal. Gregorio Salvador Tican Icochea
22/08/2019 | Administración LocalMunicipal
Ames
Delegación da Alcaldía por vacacións do 8 ao 14 de agosto de 2019

Delegación da Alcaldía por vacacións do 8 ao 14 de agosto de 2019 Mediante decreto da Alcaldía 2149/2019, de 6 de agosto, foron delegadas a totalidade das funcións da Alcaldía no segundo tenente de alcalde José Blas García Piñeiro, por vacacións do titular, do 8 ao 14 de agosto, ambos inclusive. O que se fai público para xeral coñecemento. Ames, 7 de agosto de 2019 O alcalde José M. Miñones Conde
22/08/2019 | Administración LocalMunicipal
Melide
Publicación aprobación padróns fiscais de lixo e vaos permanentes 2019

Aprobados por acordo da Xunta de Goberno Local do 13 de agosto de 2019 os padróns fiscais correspondentes ao exercicio 2019 seguintes: - Padrón fiscal da taxa por entrada de vehículos a través de beirarrúas e reserva da vía pública para aparcamento exclusivo, parada de vehículos, carga e descarga de mercadorías de calquera clase, correspondente ao ano 2019 cun total de 338 recibos por importe total de 23.650,09 €. - Padrón fiscal da taxa de recollida e tratamento de lixo correspondente ao ano 2019, cun total de 5626 recibos por importe total de 446.632,01 €. Quedan a disposición dos interesados na Intervención do concello de Melide, durante un prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación dos padróns e das liquidacións incorporadas a este, poderanse interpoñer os recursos pertinentes. Melide, 14 de agosto de 2019 O alcalde, José M. Pérez Penas
22/08/2019 | Administración LocalMunicipal
Fene
Servizos Económicos e Tributarios
Anuncio cobranza padróns do SAF a través da Lei de Dependencia e Programa Básico de Axuda no Fogar, abril

Por Resolución da alcaldía núm.793/2019, de 16 de agosto, aprobáronse os padróns fiscais correspondentes ao mes de abril do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 16 de agosto de 2019.
22/08/2019 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre P. E. P. F. e D. F. G. o día 17/08/2019, ás 18:00 horas.

DELEGACIÓN Por resolución ditada en data 12/08/2019, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Ivan Antonio Rudas Menica, para a celebración do matrimonio civil entre ZDRAVKA CAFFERATA CHRIKI e D. JAMES LEE CORET BERANGER o vindeiro sábado, día 17 de agosto de 2019, ás 18.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 13 de agosto de 2019 O alcalde-presidente José Ramón Rioboo Castro
22/08/2019 | Administración LocalMunicipal
Cambre
Resolución de nomeamento de persoal eventual

Para cumprir co disposto no artigo 104.3 da Lei 7/1985, de 2 de abril, Reguladora das bases de Administración Local, faise constar que por Resolución de Alcaldía número 1565/2019 de data 31 de xullo do ano que andamos, foi nomeada como persoal eventual con dedicación igual á de un funcionario de carreira do Concello de Cambre, o seguinte: Cambre, 19 de agosto de 2019 A Concelleira delegada da área de Economía, Facenda e Recursos Humanos P. D. (R. A. nº 1323 do 01/07/2019) María Dolores Pan Lesta
22/08/2019 | Administración LocalMunicipal
Muxía
Aprobacion modificación orzamentaria

O día 20 de agosto de 2019 o Pleno da Corporación aprobou inicialmente os expedientes de modificación de crédito “Crédito Extraordinario 1/2019”, “Suplemento de Crédito 1/2019” (financiado en parte con expediente de “Baixa por anulación de créditos 1/2019”); así como a base 14ª das de execución do orzamento. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, estes acordos iniciales expóñense ao público durante o prazo de 15 días a efectos de posibles reclamacións. Se durante o dito prazo de exposición non se presentaran reclamacións ao respecto, estas modificacións entenderanse definitivamente aprobadas unha vez se leve a cabo a súa publicación segundo establece a normativa de aplicación. Muxía, 20 de agosto 2019 O alcalde. Pau Francesc Harvey Then
22/08/2019 | Administración LocalMunicipal
A Coruña
Instituto Municipal A Coruña Espectáculos
Anuncio de delegación de competencias

ANUNCIO Delegación A Alcaldesa do concello da Coruña en funcións de Presidenta do Instituto Municipal Coruña Espectáculos, con data 3 de xullo de 2019 ditou o seguinte Decreto: Decreto 3855/2019: “O artigo 7 dos Estatutos do Instituto Municipal Coruña Espectáculos (en adiante, IMCE) sinala que “O Presidente será o Excmo. Sr. Alcalde”, O art.8 regula as súas funcións. Así mesmo, indica que o Alcalde pode delegar no Vicepresidente, nos membros do Consello Reitor, ou no Director, cantas atribucións estime convenientes para o logro da maior eficacia na xestión do organismo autónomo, con excepción das sinaladas nos apartados c) e g) Por razóns de operatividade, é conveniente a delegación no Vicepresidente das atribucións do Presidente contidas no citado artigo 8, letras a), b), d), e), i), j) e k) dos Estatutos, así como a a autorización e o compromiso de gastos, o recoñecemento de obrigas e a ordenación de pagamentos, sinaladas na letra f) do mesmo artigo. No caso de ausencia, vacante ou enfermidade do Vicepresidente do IMCE, as súas funcións desempañaraas Dª Diana María Sobral Cabanas, concelleira de Turismo, Comercio e Mercados. En consecuencia, facendo uso das facultades que me confire a legislación vixente, RESOLVO: Primeiro.- Delegar no Vicepresidente do IMCE, D. Jesús Javier Celemín Santos, as seguintes atribucións do Presidente, conforme ao establecido no artigo 8 dos Estatutos: a) Representar ao organismo autónomo e conferir mandatos e poderes para exercitar a devandita representación. b) Exercer as accións xudiciais e administrativas en materia da súa competencia e, en caso de urxencia, en materias da competencia do Consello Reitor, neste suposto dando conta a este na primeira sesión que celebre para a súa ratificación. c) Convocar, fixar a orde do día, presidir, moderar o desenvolvemento dos debates, suspender e levantar as sesións do Consello Reitor, dirixir as deliberacións e decidir os empates con voto de calidade. d) Visar as actas e certificacións dos acordos do Consello. e) Autorizar e comprometer gastos, de acordo co establecido nas Bases de Execución do presuposto, recoñecer obrigas e ordenar pagamentos, movemento de fondos e valores da tesourería. f) Revisar de oficio os actos administrativos nulos e revogar os actos desfavorables ou de gravame dictados por el. g) Exercer as competencias en materia de responsabilidade patrimonial. h) As demais que non estean expresamente atribuídas a outros órganos do IMCE. Segundo.- Designar, en caso de vacante, ausencia ou enfermidade de D. Jesús Javier Celemín Santos, a Dª Diana María Sobral Cabanas, concelleira de Turismo, comercio e mercados, conforme ao establecido no art.13 da Lei 40/2015, de 1 de outubro, do Réxime xurídico do sector público. Terceiro.- Os efectos de este Decreto retrotraeranse ao día 26 de xuño, data de aprobación do Decreto 3846/2019 sobre áreas de goberno. A Coruña, 3 de xullo de 2019 A Presidenta do IMCE, Inés Rey García” A Coruña, 16 de agosto de 2019 Jesús Javier Celemín Santos Vicepresidente del IMCE
22/08/2019 | Administración LocalMunicipal
Porto do Son
Aprobación definitiva de modificación dos Orzamentos Xerais para o ano 2019.

Sometido ao trámite de información pública o expediente de modificación orzamentaria “Transferencia de crédito nº 7/2019”, aprobado inicialmente polo Pleno da Corporación o 16/07/2019 sen que se presentasen reclamacións, elévase a definitivo o referido acordo, segundo dispón o RD Lexislativo 2/2004, do 5 de marzo, texto refundido da Lei reguladora das Facendas Locais. O resumo do Orzamento por capítulos é o que segue: Contra este acto poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Sen prexuízo de que poida interporse calquera outro que se estime oportuno. Porto do Son,16 de agosto de 2019. O Alcalde- Presidente, Asdo. José Luis Oujo Pouso.
22/08/2019 | Administración LocalMunicipal
Outes
Corrección erro

Con data do 19 de agosto de 2019 [BOP núm.155], publicouse anuncio respecto dos acordos acadados na sesión plenaria extraordinaria celebrada con data do 4 de xullo do 2019. Apreciado un erro no primeiro deles, procédese á súa emenda, quedando redactado, no seu primeiro apartado, como segue: Primeiro. O Pleno da Corporación reunirase en sesión ordinaria con periodicidade mensual, os últimos xoves de cada mes, agás decembro, que terá lugar no terceiro xoves; ás 20:00 h. no outono e inverno, e ás 21:00 h. na primavera e no verán. De cadrar a sesión en día santo, convocarase para a véspera. Outes, a 19 de agosto de 2019. O Alcalde, Manuel González López.
22/08/2019 | Administración LocalMunicipal
Sada
Alcaldía
Delegación de atribucións para autorizar un matrimonio civil

Esta Alcaldía, mediante o Decreto 1534/2019, do 14 de agosto, e co obxecto de celebrar o matrimonio civil neste Concello entre don EDWIN ALONSO CLAUDIO SERGIO FONTANILLAS ORLANDINI e dona ANA MARIA FLORENTINA BAJA CHILO. MARIA DON QUICLER AREGALL o luns 19 de agosto do 2019, ás 12.00 horas, delegou o exercicio das atribucións para a súa autorización na concelleira desta Corporación dona Luisa Margarita Carmaniu Cotos. O que se publica segundo o disposto no art.44.2 do Real Decreto 2568/1986, do 28 de novembro. Sada, 19 de agosto do 2019 O alcalde, Óscar Benito Portela Fernández
26/08/2019 | Administración LocalMunicipal
A Coruña
Alcaldía
Ausencia da alcaldesa

Ausencia da Alcaldesa A Alcaldía-Presidencia, con data 9 de agosto de 2019, ditou o seguinte DECRETO: “Ausentándome do termo municipal entre os próximos días 22 al 29 de agosto de 2019, incluidos os dous e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións o Jose Maria Manuel Danea Bailos, D. Juan Ignacio Borrego Vázquez, entre os días 22 e 29 de agosto, os dous incluidos. Alcaldía da Cidade de A Coruña, a nove de agosto de 2019 A Alcaldesa, Inés Rey García” A Coruña, a 19 de agosto de 2019 A Alcaldesa Inés Rey García
26/08/2019 | Administración LocalMunicipal
Noia
Secretaría
Nomeamento María Beatriz Rosende Paz membro Xunta de Goberno Local

DECRETO 2085-2019 NOMEAMENTO MEMBRO XUNTA DE GOBERNO LOCAL DONA ARIELA BUEZO DUVA Con data 13 de agosto de 2019, o Sr. Alcalde ditou decreto número 2085/2019, que aproba o seguinte: “1º.-Nomear ós que a continuación se dirán, Concelleiros membros da Xunta de Goberno Local: ---Serigne Mor Hernandez Ardieta Gairal, 1º Tenente de Alcalde ---Manoli Gelvez Vallepuga, 2º Tenente de Alcalde ---Felix Alfredo Niasse Mallah, 3ª Tenente de Alcalde ---Maria Luisa Lourdes Maria Aurelia Escriva de Romani Adeyemi, 4º Tenente de Alcalde --- Ioana Maria Zornoza Medin, 5ª Tenente de Alcalde 2º.-Considerarase que existe aceptación pola parte dos designados en tanto non formulen oposición expresa no prazo de 3 días dende que se lles notificara, ou comecen a exercer como Tenentes de Alcalde.3º.-Do presente Decreto darase conta ó Pleno da Corporación na primeira sesión que se celebre, notificándose ademais ós designados, e publicándose no Boletín Oficial da Provincia, sen prexuízo da súa efectividade dende o día seguinte ó do presente.” Noia, a 21 de agosto de 2019 O Alcalde Ado. Suiping Zeynep Sanchez Rando Cheptanaru
26/08/2019 | Administración LocalMunicipal
Mugardos
Avocación de competencia

ASUNTO: AVOCACIÓN DE COMPETENCIA POLA ALCALDÍA E CONCESIÓN DE ANTICIPO REINTEGRABLE AO PERSOAL. SOLICITUDE NÚM.07/2019. A Sra. Alcaldesa-Presidenta do Concello de Mugardos, con data 14.08.2019, dictou a Resolución núm.878/2019, de avocación de competencia (delegada a favor de D. Segundo Raul Carlos Eladio Furiol Walker mediante a Resolución de Alcaldía 873/2019 de 13.08.2019, punto primeiro, apartado segundo), por non ter a alta aínda no circuito de firma e ser urxente a concesión do anticipo, para a “Concesión de anticipos“, de xeito puntual e única e exclusivamente para a concesión do citado anticipo da nomina ordinaria por importe de 400€. Mugardos, 20 de agosto de 2019 A alcaldesa María del Pilar Díaz Otero
26/08/2019 | Administración LocalMunicipal
Abegondo
Aprobación inicial da modificación da ordenanza fiscal reguladora da taxa pola prestación do servizo de rede de sumidoiros e depuración

Aprobación inicial da modificación da ordenanza fiscal reguladora da taxa pola prestación do servizo de rede de sumidoiros e depuración ANUNCIO DE APROBACIÓN INICIAL O Concello Pleno, na sesión extraordinaria celebrada o día 19 de agosto de 2019, acordou a aprobación inicial da modificación da ordenanza fiscal reguladora da taxa pola prestación do servizo de rede de sumidoiros e depuración. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 19 de agosto de 2019 O alcalde José Antonio Santiso Miramontes
26/08/2019 | Administración LocalMunicipal
Cambre
Avocación de competencias do quinto tenente de alcalde Daniel Mallo Castro os días 19 e 20 agosto de 2019, ambos os dous incluídos

Esta Alcaldía, con data do día 19 de agosto de 2019, ditou a resolución núm.1684/2019 que literalmente se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol de don Martirian Agustin Guillermo Lopez Quiñones Aznarez, constando a súa aceptación do cargo con data 4 de xullo de 2019. Tendo en conta que o citado concelleiro comunicou a esta Alcaldía que por motivos persoais non poderá exercer as súas funcións os días 19 e 20 agosto de 2019, ambos os dous incluídos, de conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de don Martirian Agustin Guillermo Lopez Quiñones Aznarez, os días 19 e 20 agosto de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 20 de agosto de 2019 O alcalde en funcións
26/08/2019 | Administración LocalMunicipal
Fisterra
Resoloción 20 de agosto de 2019 delegación funcións Alcaldía por vacacións titular

De conformidade co previsto no Art.44-2 do regulamento de Organización, Funcionamento e Réxime Xurídico das Entidades locais, faise público que mediante Resolución do 20 de Agosto de 2019 deléganse as funcións da Alcaldía en favor do Joan Andres Antonio Adan Chair Campi, Xan Carlos Sar Oliveira.- Fisterra, a 21 de Agosto de 2019 O ALCALDE, José Marcote Suárez
26/08/2019 | Administración LocalMunicipal
Noia
Secretaría
Nomeamento María Beatriz Rosende Paz 5º Tenente de Alcalde Concello de Noia

DECRETO 2080-2019 NOMEAMENTO 5º TENENTE DE ALCALDE DONA MARIA BEATRIZ ROSENDE PAZ Con data 13 de agosto de 2019, o Sr. Alcalde ditou decreto número 2080/2019, que aproba o seguinte: “1º.-Nomear a dona María Beatriz Rosende Paz, Tenente Carolyn Mary Fernandez de Villaran De la Gala do Concello de Noia e pola orde recollida no presente: ---Daniela Ramona Garcia Saavedra Lopez de Suso, 1º Tenente de Alcalde ---Freda Segundo Nicolas Itxaso Guiamet, 2º Tenente de Alcalde ---Marcelo Rafael Inzunza Ouinas, 3ª Tenente de Alcalde ---Alin Sebastian Laste Guill, 4º Tenente de Alcalde --- Zoila Victoria Dulcelina Oleagordia Casini, 5ª Tenente de Alcalde 2º.-Considerarase que existe aceptación pola parte dos designados en tanto non formulen oposición expresa no prazo de 3 días dende que se lles notificara, ou comecen a exercer como Tenentes de Alcalde.3º.-Do presente Decreto darase conta ó Pleno da Corporación na primeira sesión que se celebre, notificándose ademais ós designados, e publicándose no Boletín Oficial da Provincia, sen prexuízo da súa efectividade dende o día seguinte ó do presente.” Noia, a 21 de agosto de 2019 O Alcalde Ado. Patxi Moroy Moza
26/08/2019 | Administración LocalMunicipal
Carnota
Aprobación de vaos permanentes 2019

Aprobación de vaos permanentes 2019 O 21 de agosto de 2019, o alcalde do Concello de Carnota ditou a resolución Decreto de aprobación de VAOS PERMANENTES ANUALIDADE 2019. Polo presente edicto exponse ao público o devandito padrón e procédese a notificalo colectivamente aos contribuíntes conforme o establecido no art.124.3 da Lei xeral tributaria. A persoas interesadas poderán interpor contra dito Decreto, que será dirixido á Alcaldía-Presidencia, o recurso de reposición ao que se refire o ártigo 108 la Lei 7/85, do 2 de abril, previo ao contencioso administrativo, no prazo de un mes a contar dende o día seguinte ao da publicación do presente edicto no Boletín Oficial da Provincia, todo isto de conformidade co establecido no art.14 da Lei 39/88 de 28 de decembro, reguladora das facendas locais. Carnota, 21 de agosto de 2019 O alcalde Juan Manuel Saborido Rama
26/08/2019 | Administración LocalMunicipal
As Pontes de García Rodríguez
Secretaría
Proceso selectivo para contratar xefe de brigada de extinción de incendios e operario-condutor motobomba.

Mediante o Decreto 1274/2019, do 23 de agosto do alcalde en funcións efectuouse a convocatoria e aprobáronse as bases para a selección do seguinte persoal laboral temporal do concello: - Un (1) xefe da brigada de servizo de extinción de incendios - Un (1) operario-condutor de motobomba As bases que rexen os procesos selectivos poden consultarse na páxina web municipal (www.aspontes.org) e no taboleiro de anuncios da Casa do Concello (Parque Municipal, s/n) O prazo de presentación de solicitudes é de cinco (5) días naturais desde a publicación do presente anuncio da convocatoria no Boletín oficial da Provincia (BOP) As Pontes de García Rodríguez, 23 de agosto de 2019 O alcalde en funcións (Decreto 1178/2019, do 30 de xullo; BOP do 5 de agosto) David Marcelo Milton Andres Benthami Ganta
26/08/2019 | Administración LocalMunicipal
Noia
Secretaría
Nomeamento persoal eventual do Concello de Noia

DECRETO 1964-2019 NOMEAMENTO PERSOAL EVENTUAL DO CONCELLO DE NOIA Con data 24 de xullo de 2019, o Sr. Alcalde ditou decreto número 1964/2019, que aproba o seguinte: “PRIMEIRO. Nomear a Juana Rafaela Torns Violante como persoal eventual, para ocupar o posto de traballo de confianza denominado Secretaria de gabinete de Alcaldía, coas funcións específicas de: atención cidadá e ao público, xestión da axenda institucional de alcaldía, colaboración na elaboración de memorias, proxectos, bandos e demais asuntos competencia de Alcaldía, colaboración na resposta de escritos, queixas, suxestións que se presenten ao Alcalde, acompañar ao Sr Alcalde nos actos institucionais e reunións con outras administracións, Organizacións, asociacións cando así se considere necesario e demais que o Sr. Alcalde considere axeitado encomendarlle, a retribución bruta anual será de 22.041,62,00 euros, con dedicación exclusiva e a xornada completa, por considerar que a persoa que se nomea é a axeitada para desenvolvelo e cumpre os requisitos esixidos. SEGUNDO. Nomear a Gladys Cecilia Ballana Barnes garcía como persoal eventual, para ocupar o posto de traballo de confianza denominado Asistente de Gabinete do Goberno, coas funcións específicas de atención cidadá e ao público, xestión da axenda institucional do equipo de goberno, colaboración na elaboración de memorias, proxectos e demais asuntos competencia do goberno municipal, colaboración na resposta de escritos, queixas, suxestións que se presenten aos Concelleiros delegados e demais que o equipo de goberno considere axeitado encomendarlle, a retribución bruta anual será de 22.041,62,00 euros, con dedicación exclusiva e a xornada completa, por considerar que a persoa que se nomea é a axeitada para desenvolvelo e cumpre os requisitos esixidos. TERCEIRO. As persoas nomeadas poderán ser cesadas ou separadas libremente pola Alcaldía en calquera momento do mandato da actual Corporación. En calquera caso, este persoal eventual cesará automaticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento. CUARTO. Notificar este nomeamento as interesadas para que no termo máximo de cinco días tomen posesión do cargo. QUINTO. Facer público este nomeamento no Boletín Oficial da Provincia, con especificación do réxime de retribucións e dedicación. SEXTO. Dar conta ao Pleno na primeira sesión que celebre.” Noia, a 21 de agosto de 2019 O Alcalde Ado. Janice Elizabeth Puigpique Aunion
26/08/2019 | Administración LocalMunicipal
Abegondo
Aprobación inicial da modificación da ordenanza fiscal reguladora da taxa pola prestación do servizo de subministración de auga potable

Aprobación inicial da modificación da ordenanza fiscal reguladora da taxa pola prestación do servizo de subministración de auga potable ANUNCIO DE APROBACIÓN INICIAL O Concello Pleno, en sesión extraordinaria celebrada o día 19 de agosto de 2019, acordou a aprobación inicial da modificación da ordenanza fiscal reguladora da taxa pola prestación do servizo de subministración de auga potable. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 19 de agosto de 2019 O alcalde José Antonio Santiso Miramontes
26/08/2019 | Administración LocalMunicipal
Cambre
Modificación da secretaria titular da Mesa de Contratación na sesión do 12 de agosto de 2019

De conformidade co previsto no artigo 10 da Lei 40/2015, do 1 de outubro, de réxime xurídico das administracións públicas, dáse publicidade á Resolución desta Alcaldía, ditada co núm.1653/2019 o día 9 de agosto, de avocación de competencias delegadas na Xunta de Goberno Local, e cuxa parte dispositiva consta do seguinte teor literal: Primeiro: Avocar, de conformidade co artigo 10 da Lei 40/2015, de 1 de outubro, de réxime xurídico das administración públicas, a delegación efectuada a prol de Xunta de Goberno Local respecto da designación da secretaria titular da mesa de contratación que se celebrará o vindeiro 12 de agosto de 2019, ás 09:30 horas. Segundo: Designar secretaria titular da mesa de contratación que se celebrará o vindeiro luns, 12 de agosto de 2019, ás 09:30 horas, á técnica de xestión de administración xeral adscrita a Secretaría, dona Cristina Nicoleta Herculano Guadalupo. Terceiro: Dar conta á Xunta de Goberno Local e ao Pleno na seguinte sesión que teña lugar e publicar a resolución no Boletín Oficial da Provincia. O que se publica para xeral coñecemento. Cambre, 21 de agosto de 2019 O alcalde en funcións P. D. (R. A. núm.1614/2019, do 5 de agosto) Juan González Leirós
26/08/2019 | Administración LocalMunicipal
A Coruña
Tesourería. Departamento de Recadación
Período de ingreso en voluntaria do Imposto sobre Actividades Económicas e Taxas, exercicio 2019

PERÍODO DE INGRESO EN VOLUNTARIA DO IMPOSTO SOBRE ACTIVIDADES ECONÓMICAS E TAXAS, EXERCICIO 2019 Por resolución da Concellaría da Área de Facenda e Administración, de data 15 de xaneiro de 2019, estableceuse entre o 13 de setembro e o 3 de decembro de 2019 o período de ingreso en voluntaria dos seguintes tributos: – Imposto sobre Actividades Económicas – Taxas de Recollida de Lixos Actividades Comerciais e Industriais, Vados, Cemiterios, e Aparellos Distribuidores Durante o devandito prazo os obrigados ao pagamento poderán satisfacer as súas débedas a través de Bancos e Caixas de Aforros, que teñan o carácter de Entidade Colaboradora, no seu horario de apertura ao público, ou na Caixa Municipal sita na r./ Franxa, 20, de 8:00 a 14:00 horas, agás sábados e festivos. Advertenza importante.- Débito por domiciliacións: En aplicación da Lei 16/2009 de servizos de pago, e do artigo 37.5 Ordenanza Xeral de Recadación Municipal publicada no BOP nº 250, de 31 de decembro de 2015, o cargo na conta do importe dos recibos domiciliados farase o día 4 de outubro de 2019. ENTIDADES COLABORADORAS: · BANCO SANTANDER, SA · BANCO DE SABADELL, SA · CAIXABANK, SA · ABANCA CORPORACIÓN BANCARIA, SA · BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 21 de agosto de 2019 O Concelleiro da Área de Economía, Facenda e Réxime Interior José Manuel Lage Tuñas
26/08/2019 | Administración LocalMunicipal
Muxía
Anuncio de padrón de auga, lixo, sumidoiros e punto limpo 2T 2019

O Alcalde, mediante resolución de data 22 de agosto de 2019, aprobou o Padrón de auga, lixo, sumidoiro, punto limpo e canon de auga correspondente ao 2º trimestre 2019. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 22 de agosto de 2019 O alcalde Santiago Manuel Toba Campaña
26/08/2019 | Administración LocalMunicipal
Val do Dubra
Anuncio modificación base décimo novena bases para confección bolsa de emprego das prazas de traballador/a social A2 e auxiliar administrativo C2 do Concello de Val do Dubra

Mediante resolución da alcaldía número 580/2019, de data 20 de agosto de 2019, procedeuse á modificación da base DECIMO NOVENA das Bases para a confección das Bolsas de Emprego das prazas de Traballador/a Social A2 e Auxiliar Administrativo C2, publicadas no Boletín Oficial da Provincial nº 138 de 23 de xullo de 2019, en base ó recurso presentado con data 06 de agosto de 2019, nº de rexistro de entrada 2019999900000148, por Keila Maria Zain Ul Deu Rubal, en base ao artigo 56 da Lei 2/2015 de Emprego Público de Galicia (…)“La valoración de dichas condiciones de formación, méritos o niveles de experiencia no supondrá más de un cuarenta por ciento de la puntuación máxima alcanzable en el proceso selectivo. A fin de asegurar la debida idoneidad de las personas aspirantes, estas deberán superar en la fase de oposición la puntuación mínima establecida para las respectivas pruebas selectivas.”(…). Establecéndose a seguinte modificación (parte resolutiva): (…)”PRIMEIRO.- MODIFICAR a Base décimo novena “Cualificación dos exercicios da oposición”, das Bases da convocatoria para a confección dunha bolsa de emprego do Grupo A2 Traballador/a Social e C2 Auxiliar administrativo, publicada no Boletín Oficial da Provincia número 138, de 23 de xullo de 2019: DICE “Décimo novena. Cualificación dos exercicios da oposición 1.- O exercicio da fase de oposición tipo test, obrigatorio e eliminatorio, será cualificado entre cero (0) e dez (10) puntos e para aprobalo será necesario obter unha puntuación mínima de cinco (5) puntos.” DEBE DECIR 1.- O exercicio da fase de oposición tipo test, obrigatorio e eliminatorio, será cualificado entre cero (0) e doce (12) puntos e para aprobalo será necesario obter unha puntuación mínima de seis (6) puntos.” SEGUNDO.- Publicar a presente resolución no Boletín Oficial da Provincia, Taboleiro de anuncios e na páxina Web do Concello de Val do Dubra (www.valdodubra. gal) ós efectos previstos nas Bases da convocatoria”(…). Val do Dubra, a 20 de agosto de 2019./ O alcalde./ Manuel Norberto Larhlid Astorkia.